钦定古今图书集成/明伦汇编/氏族典/第243卷 > 张焘
## 钦定古今图书集成/明伦汇编/氏族典/第243卷 > 张焘

按《宋史张焘传》：“焘字景元，枢密直学士奎之子也。举
进士，通判军州，提点河北刑狱，摄领澶州，七日而商
湖决，焘坐免。数年，复提点河东、陜西、京西刑狱，为盐
铁判官，淮南转运使，江淮发运副使，入为户部副使，
知瀛州。母丧，服阕，知邓、许二州，由给事中易通议大
夫，卒。焘才智敏给，常从范仲淹使河东，至汾州，民遮”
道数百趋诉，仲淹以付焘。方与客奕，局未终，处决已
竟。英宗时，三司前奏事，帝诘铸钱本末，皆不能对，焘
悉论无隐。帝是之，顾左右识其姓名。

府司录。欧阳修荐其才，通判广信军，调监郢州税。久
之，通判冀州，知蕲州，改知湖州，徙庐州，治有善迹，移
桂州。熙宁初，加直龙图阁，知广州，暴卒。田为人伉直
自喜，好嫚骂，气陵其下，然临政以清。苏轼尝读其书，
以侔古廉吏。”